ગાંધીજીને મળેલા માનપત્રોના ભિન્ન સ્વરૂપને વ્યક્ત કરતુ એક અન્ય માનપત્ર માણવા જેવું છે. ગઝલના સ્વરૂપમાં લખાયેલ આ માનપત્ર ૧૩ જુન કે નવેમ્બર ૧૯૨૯ના રોજ ગાંધીજીને આપવામાં આવ્યાનું માની શકાય. કારણ કે માનપત્રમા કોઈ તારીખ આપવામાં આવેલા નથી. ગાંધીજીએ રાયબરેલી જિલ્લાની બે વાર મુલાકાત લીધી હતી.૧૦ માનપત્રમા રાયબરેલી જીલ્લાના અરખા ગામની મીડલ સ્કુલના હેડ માસ્તર અને જાણીતા શાયર જાનકી પ્રસાદ મૈકશ એ ગાંધીજીના આગમન સમયે પોતાની ગઝલ દ્વારા તેમના કાર્યોને બિરદાવ્યા હતા. અરખા ગામમાં ગાંધીજીના માનમાં યોજાયેલ સમાંરભમાં ગાંધીજીને વાંચી સંભળાવી, તેમને અર્પણ કરવામાં આવેલ, આ માનપત્ર ઉર્દૂ ભાષામા છે. આ માનપત્રની હિન્દી લીપીમાં લખાયેલ ઉર્દૂ શબ્દોના અર્થઘટન વાળી નકલ પણ ઉપલબ્ધ છે. આ માનપત્રની ગઝલના એક એક શબ્દમા ગાંધી વિચારો અને આચાર દ્રશ્યમાન થાય છે. ગઝલના મથાળે લખ્યું છે,